**OBRAZLOŽENJE OSTVARENIH PRIHODA I PRIMITAKA TE RASHODA I IZDATAKA OPĆEG DIJELA PRORAČUNA GRADA NOVSKE ZA RAZDOBLJE OD 01.01. DO 30.06.2020. GODINE**

1. **PRAVNI OSNOV**

U skladu s odredbama članka 109. Zakona o proračunu („Narodne novine“, broj 87/08, 136/12 i 15/15) Gradonačelnik podnosi predstavničkom tijelu na donošenje polugodišnji izvještaj o izvršenju proračuna do 15. rujna tekuće proračunske godine. U skladu s odredbama članka 15. Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13, 102/17 i 01/20) polugodišnji izvještaj o izvršenju proračuna sastavlja se za razdoblje od 1. siječanja do 30. lipnja tekuće proračunske godine te objavljuje se na internetskim stranicama jedinice lokalne i područne (regionalne)samouprave i službenom glasilu jedinice.

**2. OBRAZLOŽENJE PRIHODA I PRIMITAKA, RASHODA I IZDATAKA**

U izvještajnom razdoblju zbog pandemije koronavirusa značajno su smanjene poslovne aktivnosti na tržištu, poslovanje se odvijalo u izvanrednim ograničenim uvjetima zbog čega je Vlada Republike Hrvatske donijela paket mjera pomoći gospodarstvu. Mjerama pomoći obuhvaćeni su i porezni propisi kojima se omogućuje obveznicima, podnošenjem zahtjeva, odgoda plaćanja, oprost, odnosno obročna otplata poreznih obveza. Takve izravne mjere uz smanjenje poslovnih aktivnosti na tržištu utjecale su na realizaciju i prihoda i rashoda proračuna Grada Novske u ovom izvještajnom razdoblju. Upravo iz tih razloga Gradonačelnik je u svibnju 2020. godine predložio Gradskom vijeću izmjene i dopune proračuna u kojima je iskazano smanjenje proračuna za 14 % ili 11.869.000,00 kn radi uravnoteženja priljeva i odljeva sredstava proračuna.

Prema računu financiranja prihodi poslovanja ostvareni su s 27.230.868,00 kn što čini 45,3 % plana. Prihodi od prodaje nefinancijske imovine ostvareni su s 530.962,00 kn ili 23 % plana. Rashodi poslovanja realizirani su s 21.086.783,00 kn ili 45,6 % plana, a rashodi za nabavu nefinancijske imovine s 2.503.286,00 kn ili 10 % plana. Primitaka od financijske imovine i zaduživanja u izvještajnom razdoblju nije bilo, a izdaci za financijsku imovinu i otplate zajmova iznosili su 5.163.506 kn.

U usporedbi s izvještajnim razdoblje prethodne godine prihodi poslovanja ostvareni su u manjem iznosu za 15% ili 4.826.468 kn dok su prihodi od prodaje nefinancijske imovine manji za 14% ili 86.650 kn. Rashodi poslovanja u odnosu na prethodnu godinu manji su za 18% ili 4.719.783 kn, rashodi za nabavu nefinancijske imovine manji su za 76% ili 7.863.700 kn. Izdaci za financijsku imovinu u odnosu na prethodnu godinu značajno su već zbog računovodstvenih pravila iskazivanja kratkoročnog kredita. U izdacima od 5.163.506,00 kn iskazani su izdaci za otplatu kratkoročnog zaduženja u iznosu od 4.626.626,00 kn. Iz navedenog proizlazi da su izdaci za otplatu postojećeg dugoročnog kredita isti kao prethodne godine.

Dakle, proračun je od plana 72.605.154,00 kn u izvještajnom razdoblju ostvaren s 27.761.830,00 kn prihoda i 28.753.575,00 kn rashoda i izdataka.

**2.1. Prihodi i primici**

Struktura prihoda po ekonomskoj klasifikaciji je sljedeća:

* Prihodi od poreza 15.066.063,00 kn
* Pomoći iz inozemstva i od subjekata unutar općeg proračuna 4.583.856,00 kn
* Prihodi od imovine 2.002.163,00 kn
* Prihodi od upravnih i administrativnih pristojbi, pristojbi po posebnim propisima i naknada 5.388.748,00 kn
* Prihodi od prodaje proizvoda i robe te pruženih usluga i prihodi od donacija 190.038,00 kn
* Prihodi od prodaje neproizvedene dugotrajne imovine 372.551,00 kn
* Prihodi od prodaje proizvedene dugotrajne imovine 158.410,00 kn

U strukturi prihoda proračuna najveći su prihodi od poreza koji čine 54 % proračuna. Prihodi pomoći su drugi najveći prihod s udjelom od 16,5 %, te prihodi od imovine sa 7 %.

U odnosu na prethodnu godinu najveće smanjenje prihoda iskazano je na stavkama prihoda od poreza koji su manji za 4.668.380 kn ili 23 %, prihodi od imovine ostvareni su u manjem iznosu za 381.493,00 kn ili 16 %, prihodi od prodaje proizvoda i robe te pruženih usluga iskazani su sa smanjenjem za 32.476,00 kn, te prihodi od prodaje proizvedene dugotrajne imovine za 72.553,00 kn. Prihodi pomoći su gotovo na istoj razini kao prethodne godine, evidentirano je povećanje od 90.560,00 kn kao i kod prihoda od upravnih i administrativnih pristojbi, pristojbi po posebnim propisima i naknada gdje je iskazano povećanje za 165.322,00 kn ili 3 %.

*Prihode od poreza* čine prihodi od poreza i prireza na dohodak s iznosom od 14.769.030,00 kn, prihodi od poreza na imovinu s 249.291,00 kn, poreza na robe i usluge 47.743,00 kn. Smanjenje poreznih prihoda od 23 % evidentno je na svim stavkama poreznih prihoda, a najveće smanjenje odnosi se na smanjenje prihoda od poreza i prireza na dohodak od nesamostalnog rada što je vidljivo iz tabelarnog prikaza.

**Tablica broj 1: Usporedba prihoda od poreza i prireza na dohodak**

|  |  |  |
| --- | --- | --- |
| Vrsta poreznih prihoda | Ostvarenje  01.01.-30.06.2019. | Ostvarenje 01.01.-30.06.2020. |
| Porez i prirez na dohodak od nesamostalnog rada | 18.187.227,00 | 15.652.805,00 |
| Porez i prirez na dohodak od samostalnih djelatnosti | 443.696,00 | 504.056,00 |
| Porez i prirez na dohodak od imovine i imovinskih prava | 188.807,00 | 160.378,00 |
| Porez i prirez na dohodak od kapitala | 246.900,00 | 345.686,00 |
| Porez i prirez na dohodak po godišnjoj prijavi | 302.149,00 | 0,00 |
| Povrat poreza i prireza na dohodak po godišnjoj prijavi | 0,00 | 1.893.897,00 |

Uz mjere pomoći gospodarstvu uslijed pandemije koronavirusa, Ministarstvo financija je donijelo Naputak o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinskom osiguranje i Hrvatskom zavodu za zdravstvenog osiguranje („Narodne novine“, broj 46/2020) kojim se propisuje način ostvarivanja prava na beskamatni zajam koji se isplaćuje za premošćivanje situacije nastale zbog različite dinamike priljeva sredstava i dospijeća obveza uslijed odgode plaćanja, obročne otplate, povrata i oslobođenja od plaćanja poreza na dohodak, prireza porezu na dohodak. Po toj osnovi na račun proračuna Grada uplaćena su sredstva po osnovi odgode uplate poreza i prireza na dohodak u iznosu od 1.875.389,00 kn te po osnovi povrata poreza i prireza po godišnjim poreznim prijavama u iznosu od 1.893.897,00 kn.

*Prihodi pomoći* ostvareni su u iznosu od 4.583.856,00 kn, a odnose se na prihode pomoći proračunu iz drugih proračuna s iznosom od 1.089.337,00 kn (nacionalni dio za projekte *#Bitno je naučiti gospodariti otpadom* 35.892,00 kn, rekonstrukciju ceste u Staroj Subockoj 202.085,00 kn, projekt Zaželi 92.567,00 kn, kompenzacijske mjere na ime smanjenja prihoda od poreza na dohodak temeljem Zakona o izvršenju državnog proračuna za 2020. godinu 758.793,00 kn), prihode pomoći od izvanproračunskih korisnika s iznosom od 14.100 kn, (sredstva Hrvatskog zavoda za zapošljavanje-nacionalni dio programa javnih radova iz 2018. godine), sredstva pomoći za decentralizirane funkcije 843.326 kn (sredstva za financiranje rada JVP), sredstva pomoći proračunskim korisnicima 94.540,00 kn i pomoći temeljem prijenosa EU sredstava u iznosu od 2.542.552,00 kn. Sredstva pomoći temeljem prijenosa EU sredstava uplaćena su za projekt *#Bitno je naučiti gospodariti otpadom* 239.909,00 kn, rekonstrukciju ceste u Staroj Subockoj 1.145.150,00 kn, projekt Zaželi 975.905 kn, program javnih radova 135.942,00 kn.

*Prihodi od imovine* ostvareni su s 2.002.162,00 kn što je u odnosu na prethodnu godinu manje za 381.493,00 kn ili 16 %. Najveće smanjenje očituje se u smanjenju prihoda naknada za korištenje nefinancijske imovine u iznosu od 407.240,00 kn ili 24 %. U ovoj skupini prihoda evidentiraju se prihodi rudne rente koja je ostvarena u iznosu od 1.275.468,00 kn što je u odnosu na prethodnu godinu manje za 411.854,00 kn.

*Prihodi od upravnih i administrativnih pristojbi, pristojbi po posebnim propisima i naknada* ostvareni su s 5.388.747,00 kn. U ovoj skupini prihoda evidentiraju se prihodi od upravnih i administrativnih pristojbi s iznosom od 27.535,00 kn, prihodi po posebnim propisima s 3.296.996,00 kn (doprinos za šume 1.903.435,00 kn, prihodi proračunskih korisnika 833.059,00 kn koji se odnose na uplatu školarine, članarine, participaciju roditelja za smještaj djece u vrtiću…), komunalni doprinos i naknade 2.064.216,00 kn. Komunalna naknada realizirana je u iznosu od 1.987.088,00 kn što je u odnosu na prethodnu godinu manje za 243.691,00 kn što se uglavnom odnosi na provođenje mjere pomoći gospodarstvenicima na području Grada Novske uslijed pandemije koronavirusa.

*Prihodi od prodaje proizvoda i robe te pruženih usluga i prihodi od donacija* ostvareni su s iznosom od 190.037,00 kn, a najvećim dijelom odnose se na prihode proračunskih korisnika Grada. Sredstva u iznosu od 188.635,00 kn odnose se na prihode najma poslovnog prostora, prihode kino ulaznica, isporuku viška električne energije i dr.

U skupini prihoda od *prodaje nefinancijske imovine* evidentirani su prihodi od prodaje zemljišta u vlasništvu Grada u iznosu od 198.841,00 kn i prodaje poljoprivrednog zemljišta u vlasništvu države 173.711,00 kn. Prihodi od prodaje stambenih objekata odnose se na prihode od otkupa stanarskog prava u iznosu od 12.410,00 kn, a prihodi od prodaje poslovnih objekata u iznosu od 146.000,00 kn je računovodstveno evidentiranje zamjene poslovnih prostora (Turistička zajednica-Hrvatski zavod za mirovinskog osiguranje).

Po izvoru financiranja prihodi proračuna razvrstani su kako slijedi:

* Opći prihodi i primici 18.235.758,00 kn
* Vlastiti prihodi proračunskih korisnika 940.319,00 kn
* Prihodi za posebne namjene 4.429.349,00 kn
* Pomoći 3.810.963,00 kn
* Donacije 600,00 kn
* Prihodi od prodaje ili zamjene nefinancijske imovine 344.841,00 kn

**2.2. Rashodi i izdaci proračuna**

Po organizacijskoj klasifikaciji rashodi u proračunu iskazani su po razdjelima, tj. upravnim odjelima koji su nositelji programa (aktivnosti i projekata). U skladu s navedenim rashodi su realizirani s 9.791.684,00 kn u Upravnom odjelu za komunalni sustav, prostorno planiranje i zaštitu okoliša, Upravni odjel za društvene djelatnosti, pravne poslove i javnu nabavu realizirao je 10.217.082,00 kn rashoda, Upravni odjel za proračun i financije 6.007.488,00 kn te Upravni odjel za gospodarstvo i poljoprivredu 2.737.321,00 kn. U ukupnim rashodima i izdacima proračuna proračunski korisnici Grada sudjeluju s 5.949.582,00 kn ili s 20,6 % proračuna. Najveći su rashodi proračunskog korisnika Dječjeg vrtića „Radost“ s iznosom od 2.856.926,00 kn, zatim rashodi Javne vatrogasne postrojbe Grada Novske s 1.515.981,00 kn, zatim slijedi Pučko otvoreno učilište s 821.640,00 kn i Gradska knjižnica i čitaonica „Ante Jagar“ 755.035,00 kn.

Što se tiče izvora financiranja rashoda proračuna, rashodi su najviše financirani iz općih prihoda i primitaka s iznosom od 15.816.385,00 kn, iz prihoda za posebne namjene financirano je 3.979.472,00 kn rashoda, iz sredstava pomoći 3.225.656,00 kn te iz vlastitih prihoda proračunskih korisnika 568.555,00 kn.

Rashodi i izdaci proračuna podijeljeni su na rashode poslovanja s iznosom od 21.086.783,00 kn, rashode za nabavu nefinancijske imovine 2.503.286,00 kn te izdatke za financijsku imovinu i otplate zajmova u iznosu od 5.163.506,00 kn. Rashodi poslovanja u odnosu na plan ostvareni su s 45 %, a u odnosu na realizaciju prethodne godine iskazani su sa smanjenjem za 18 %.

**Grafikon broj 1: Struktura rashoda poslovanja**

*Rashodi za zaposlene* obuhvaćaju rashode bruto plaća (plaća+doprinosi na plaću) te rashode materijalnih prava za zaposlene. Plaća je isplaćivana za 39 službenika i namještenika gradske uprave, 83 osobe zaposlene kod proračunskih korisnika Grada, 41 osoba zaposlena na projektima te 7 osoba na programu javnih radova.

*Materijalni rashodi* obuhvaćaju troškove korištenja usluga i dobara potrebnih za redovno funkcioniranje i obavljanje djelatnosti. Materijalni rashodi s realizacijom od 7.306.183,00 kn se odnose na rashode naknade troškova zaposlenima s iznosom od 661.722,00 kn, rashode za materijal i energiju s iznosom od 1.308.955,00 kn, rashode za usluge s iznosom od 4.749.805,00 kn (najvećim dijelom rashodi za usluge odnose se na usluge održavanja komunalne infrastrukture), te ostale nespomenute rashode poslovanja s iznosom od 584.700,00 kn. U odnosu na prethodnu godinu rashodi su manji za 30%, a ostvareni su s 43 % u odnosu na plan.

*Financijski rashodi* realizirani su s 123.130,00 kn, a odnose se na kamate za primljene kredite i zajmove s iznosom od 91.569,00 kn (kamate za redovan kredit 77.505,00 kn i kamate za kratkoročnu pozajmicu 14.064,00 kn), zatim financijske rashode s iznosom od 31.561,00 kn (bankarske usluge, negativne tečajne razlike, zatezne kamate…).

*Subvencije* su ostvarene s 1.267.084,00 kn što čini 65 % planiranih sredstava, a u odnosu na prethodnu godinu rashodi su manji za 8 %. To su rashodi koji su nastali temeljem Programa poticanja razvoja malog i srednjeg poduzetništva razdoblje 2016.-2020. godine, odnosno javnog poziva. Sredstva su isplaćena za sufinanciranje poduzetnika početnika, poduzetnika početnika-gaming industrija, subvenciju kamatne stope).

*Rashodi pomoći* dane u inozemstvo i unutar općeg proračuna ostvareni su sa 424.954,00 kn. U odnosu na prethodnu godinu rashodi su manji za 60 %, a u odnosu na plan iznose 34 %. Rashodi se odnose na isplatu sredstava školama s područja Grada za sufinanciranje njihovih programa i programa sufinanciranja prehrane djece u školama, za povećani zdravstveni standard i dr.

*Naknade građanima i kućanstvima* realizirane su s 892.725,00 kn u koje ubrajamo pomoći po socijalnom programu 298.262,00 kn, *Kolica za novljanskog klinca* 215.000,00 kn, studentske stipendije 463.555,00 kn. U odnosu na prethodnu godinu rashodi su manji za 28 %, a u odnosu na plan realizacija iznosi 34 %.

*Ostali rashodi* konta skupine 38 ostvareni su s 3.147.122,00 kn što čini 45 % plana, a u odnosu na prethodnu godinu rashodi su manji za 28 %. Ostali rashodi najvećim dijelom se odnose na rashode tekućih i kapitalnih donacija neprofitnim organizacijama (sufinanciranje programa i rada Crvenog križa, NORA-e, Turističke zajednice, Vatrogasne zajednice, udruga mladeži i djece, udruga iz Domovinskog rata…). U navedenoj skupini rashoda evidentirani su rashodi aglomeracije i rashodi pomoći trgovačkom društvu za nabavu komunalnog vozila.

*Rashodi za nabavu nefinancijske imovine* ostvareni su s 2.503.286,00 kn što čini 10 % plana. U odnosu na prethodnu godinu rashodi su manji za 76 %. Praksa je pokazala da su gotovo u svim polugodišnjim izvještajima o izvršenju proračuna rashodi za nabavu nefinancijske imovine iskazani s manjim postotkom realizacije u odnosu na plan. Razlog tomu je često dugotrajan postupak javne nabave koji prethodi ugovaranju. S tim u vezi pomiču se i rokovi realizacije, tj. provođenja projekta pa računi obično po privremenim situacijama dolaze kasnije, tj. terete stavke proračuna u drugom dijelu godine. Rashodi za nabavu nefinancijske imovine odnose se na rashode nastale za kupnju zemljišta s iznosom od 156.000,00 kn (proširenje groblja), za otkup poslovnih objekta (zamjena poslovnih prostora između Hrvatskog zavoda za mirovinsko osiguranje i ureda Turističke zajednice). U ovoj skupini rashoda najveći su rashodi investicijskih ulaganja s iznosom od 1.645.596,00 kn (projekt rekonstrukcije hotela Knopp, solarna elektrana u zoni, projektiranja komunalne infrastrukture, projektna dokumentacija za objekte u vlasništvu Grada, nastavak projektiranja nogostupa Novska-Bročice i dr.).

U nastavku slijedi obrazloženje ostvarenja rashoda i izdataka upravnih tijela Grada Novske za izvještajno razdoblje od 01.01. do 30.06.2020. godine.

**3. STANJE POTRAŽIVANJA, NEPODMIRENIH DOSPJELIH OBVEZA I POTENCIJALNIH OBVEZA PO OSNOVI SUDSKIH SPOROVA**

Sukladno Pravilniku o izmjenama i dopunama Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13, 102/17 i 01/20) obrazloženje ostvarenja prihoda i primitaka te rashoda i izdataka za proračunsku godinu sadrži i:

* stanje nenaplaćenih potraživanja za prihode državnog proračuna i proračunskih korisnika državnog proračuna, odnosno za prihode jedinica lokalne i područne (regionalne) samouprave i njihovih proračunskih korisnika,
* stanje nepodmirenih dospjelih obveza državnog proračuna i proračunskih korisnika državnog proračuna, odnosno jedinica lokalne i područne (regionalne) samouprave i njihovih proračunskih korisnika,
* stanje potencijalnih obveza po osnovi sudskih postupaka državnog proračuna i proračunskih korisnika državnog proračuna, odnosno jedinica lokalne i područne (regionalne) samouprave i njihovih proračunskih korisnika.

Pregled navedenih stanja potraživanja i obveza slijedi u tablicama u nastavku sa stanjem na dan 30.06.2010. godine za Grad Novsku i proračunske korisnike.

**Stanje ukupnih potraživanja za prihode poslovanja i prihoda od prodaje nefinancijske imovine Grada i proračunskih korisnika (skupine 12, 16 i 17 prema podacima iz financijskih izvještaja) za razdoblje od 01.01. do 30.06.2020. godine**

|  |  |  |  |
| --- | --- | --- | --- |
| **Grad/proračunski korisnici** | **Potraživanja za prihode poslovanja i ostala potraživanja** | **Potraživanja od prodaje nefinancijske imovine** | **Ukupno** |
| Grad Novska | 9.340.658,32 kn | 1.037.354,99 kn | **10.378.013,31 kn** |
| Pučko otvoreno učilište Novska | 520.270,16 kn | 0,00 kn | **520.270,16 kn** |
| Gradska knjižnica i čitaonica „Ante Jagar“ Novska | 68.715,43 kn | 0,00 kn | **68.715,43 kn** |
| Dječji vrtić „Radost“ Novska | 473.919,87 kn | 0,00 kn | **473.920,00 kn** |
| Javna vatrogasna postrojba Grada Novske | 10.550,00 kn | 0,00 kn | **10.550,00 kn** |
| **Ukupno** | **10.414.113,78 kn** | **1.037.354,99 kn** | **11.451.468,77 kn** |

**Stanje nepodmirenih dospjelih obveza Grada Novske i proračunskih korisnika prema podacima iz financijskih izvještaja za razdoblje od 01.01. do 30.06.2020. godine**

|  |  |
| --- | --- |
| **Grad/proračunski korisnici** | **Stanje nepodmirenih dospjelih obveza na dan 30.06.2020. godine** |
| Grad Novska | 678.404,00 kn |
| Pučko otvoreno učilište Novska | 0,00 kn |
| Gradska knjižnica i čitaonica „Ante Jagar“ Novska | 0,00 kn |
| Dječji vrtić „Radost“ Novska | 19.260,00 kn |
| Javna vatrogasna postrojba Grada Novske | 330,00 kn |
| **Ukupno** | **697.994,00 kn** |

Stanje *potencijalnih obveza po osnovi sudskih sporova i postupaka* Grada Novske na dan 30. lipnja 2020. godine iznosilo je 768.500,00 kn.

U nastavku slijedi obrazloženje ostvarenja rashoda i izdataka upravnih tijela Grada Novske za izvještajno razdoblje od 01.01. do 30.06.2020. godine.